Κανονισμός (ΕΚ) αριθ. 834/2003 της Επιτροπής

της 14ης Μαΐου 2003

σχετικά με την τροποποίηση του κανονισμού (ΕΚ) αριθ. 1899/97 για τον καθορισμό των λεπτομερειών εφαρμογής στους τομείς του κρέατος πουλερικών και των αυγών του καθεστώτος που προβλέπεται στο πλαίσιο των ευρωπαϊκών συμφωνιών με τις χώρες της Κεντρικής και Ανατολικής Ευρώπης από τους κανονισμούς του Συμβουλίου (ΕΚ) αριθ. 1727/2000, (ΕΚ) αριθ. 2290/2000, (ΕΚ) αριθ. 2433/2000, (ΕΚ) αριθ. 2434/2000, (ΕΚ) αριθ. 2435/2000 και (ΕΚ) αριθ. 2851/2000

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1408/2002 του Συμβουλίου, της 29ης Ιουλίου 2002, περί παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με την Ουγγαρία(1), και ιδίως το άρθρο 1 παράγραφος 3,

την απόφαση 2003/18/ΕΚ του Συμβουλίου, της 19ης Δεκεμβρίου 2002, σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(2), και ιδίως το άρθρο 3 παράγραφος 2,

την απόφαση 2003/263/ΕΚ του Συμβουλίου, της 27ης Μαρτίου 2003 σχετικά με τη σύναψη πρωτοκόλλου για την προσαρμογή των εμπορικών πτυχών της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Πολωνίας, αφετέρου, ώστε να ληφθούν υπόψη τα αποτελέσματα των διαπραγματεύσεων μεταξύ των μερών για νέες αμοιβαίες γεωργικές παραχωρήσεις(3), και ιδίως το άρθρο 3,

Εκτιμώντας τα ακόλουθα:

(1) Με τον κανονισμό (ΕΚ) αριθ. 1408/2002 καταργήθηκε ο κανονισμός (ΕΚ) αριθ. 1727/2000.

(2) Με την απόφαση 2003/18/ΕΚ καταργήθηκε ο κανονισμός (ΕΚ) αριθ. 2435/2000.

(3) Στην απόφαση 2003/263/ΕΚ προβλέπεται η απευθείας διαχείριση μετά την είσοδο στο έδαφος της Ευρωπαϊκής Ένωσης των ποσοστώσεων με μειωμένους δασμούς για ορισμένα προϊόντα του τομέα των αυγών που κατάγονται από την Πολωνία, καθώς και η κατάργηση του κανονισμού (ΕΚ) αριθ. 2851/2000.

(4) Λόγω της κατάργησης των κανονισμών (ΕΚ) αριθ. 1727/2000, (ΕΚ) αριθ. 2435/2000 και (ΕΚ) αριθ. 2851/2000, πρέπει να καταργηθούν οι αναφορές στα νομοθετικά αυτά κείμενα οι οποίες περιλαμβάνονται στον κανονισμό (ΕΚ) αριθ. 1899/97 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 1525/2002(5).

(5) Η επιστροφή των εισαγωγικών δασμών για τα προϊόντα που υπάγονται στην ομάδα 17 του μέρους B του παραρτήματος I του κανονισμού (ΕΚ) αριθ. 1899/97, τα οποία εισάγονται βάσει των πιστοποιητικών που χρησιμοποιούνται από την 1η Απριλίου 2003, πραγματοποιείται σύμφωνα με τις διατάξεις των άρθρων 878 έως 898 του κανονισμού (EΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (EΟΚ) αριθ. 2913/92 του Συμβουλίου περί θεσπίσεως κοινοτικού τελωνειακού κώδικα(6), όπως τροποποιήθηκε τελευταία από τον κανονισμό (ΕΚ) αριθ. 444/2002(7).

(6) Προκειμένου να περιορισθούν τα προβλήματα που είναι δυνατόν να ανακύψουν όσον αφορά τις συναλλαγές, κατά τη διάρκεια μεταβατικής περιόδου, από την παράλληλη ύπαρξη δύο διαφορετικών τρόπων διαχείρισης για ορισμένες δασμολογικές ποσοστώσεις στον τομέα των αυγών, δηλαδή της διαχείρισης των πιστοποιητικών εισαγωγής βάσει ενός τριμηνιαίου καθεστώτος και της διαχείρισης βάσει της αρχής της προτεραιότητας σύμφωνα με τις διατάξεις των άρθρων 308α, 308β και 308γ του κανονισμού (ΕΟΚ) αριθ. 2454/93, θα πρέπει να παρέχεται στους κατόχους του πιστοποιητικού η δυνατότητα ακύρωσης των πιστοποιητικών και αποδέσμευσης της εγγύησης.

(7) Συνεπώς, πρέπει να τροποποιηθεί ο κανονισμός (ΕΚ) αριθ. 1899/97.

(8) Δεδομένου ότι το πρωτόκολλο που εγκρίθηκε με την απόφαση 2003/263/ΕΚ τίθεται σε ισχύ από την 1η Απριλίου 2003, πρέπει να προβλεφθεί η έναρξη εφαρμογής του παρόντος κανονισμού κατά την ίδια ημερομηνία.

(9) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1899/97 τροποποιείται ως εξής:

1. Ο τίτλος αντικαθίσταται από το ακόλουθο κείμενο:

"Κανονισμός (ΕΚ) αριθ. 1899/97 της Επιτροπής, της 29ης Σεπτεμβρίου 1997, για τον καθορισμό των λεπτομερειών εφαρμογής στον τομέα των αυγών του καθεστώτος που προβλέπεται από τους κανονισμούς του Συμβουλίου (ΕΚ) αριθ. 2290/2000, (ΕΚ) αριθ. 2433/2000 και (ΕΚ) αριθ. 2434/2000."

2. Η πρώτη παράγραφος του άρθρου 1 αντικαθίσταται από το ακόλουθο κείμενο:

"1. Οι εισαγωγές στην Κοινότητα που πραγματοποιούνται στο πλαίσιο των καθεστώτων τα οποία θεσπίζονται με τους κανονισμούς του Συμβουλίου (ΕΚ) αριθ. 2290/2000(8), (ΕΚ) αριθ. 2433/2000(9) και (ΕΚ) αριθ. 2434/2000(10), προϊόντων που προβλέπονται στο παράρτημα I του παρόντος κανονισμού προϋποθέτουν την υποβολή πιστοποιητικού εισαγωγής."

3. Το μέρος B του παραρτήματος Ι διαγράφεται.

Άρθρο 2

1. Για τα πιστοποιητικά εισαγωγής τα οποία εκδίδονται κατ' εφαρμογή του κανονισμού (ΕΚ) αριθ. 1899/97 για την ομάδα 17 που μνημονεύεται στο μέρος B του παραρτήματος Ι του εν λόγω κανονισμού, στη μορφή του πριν από τη θέση σε ισχύ του παρόντος κανονισμού, για τα οποία οι αιτήσεις κατατέθηκαν μεταξύ της 1ης και της 7ης Δεκεμβρίου 2002 ή μεταξύ της 1ης και της 7ης Μαρτίου 2003, ο κάτοχος μπορεί να ζητήσει, το αργότερο έως τις 15 Μαΐου 2003 την ακύρωση του πιστοποιητικού και την αποδέσμευση της εγγύησης.

2. Τα κράτη μέλη κοινοποιούν στην Επιτροπή, το αργότερο έως τις 20 Μαΐου 2003, τον αριθμό των ακυρωθέντων πιστοποιητικών.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Απριλίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαΐου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 205 της 2.8.2002, σ. 9.

(2) ΕΕ L 8 της 14.1.2003, σ. 18.

(3) ΕΕ L 97 της 15.4.2003, σ. 53.

(4) ΕΕ L 267 της 30.9.1997, σ. 67.

(5) ΕΕ L 229 της 27.8.2002, σ. 10.

(6) ΕΕ L 253 της 11.10.1993, σ. 1.

(7) ΕΕ L 68 της 12.3.2002, σ. 11.

(8) ΕΕ L 262 της 17.10.2000, σ. 1.

(9) ΕΕ L 280 της 4.11.2000, σ. 1.

(10) ΕΕ L 280 της 4.11.2000, σ. 9.